open-index/open-wikipedia-markdown huggingface dataset:
Bolīvijas karogs

Pašreizējais **[[Bolīvija]]s karogs** tika ieviests 1851. gadā. Valsts karogs un flaga ir trīskrāsu karogs ar vienāda izmēra sarkanu, dzeltenu un zaļu līniju un Bolīvijas ģerboni tā vidū uz dzeltenās līnijas.

Jaunā Bolīvijas konstitūcija, ko ieviesa 2009. gadā, paredz, ka Vipala ir viens no nacionālajiem simboliem. Lai gan Bolīvijai nav piekļuves pie jūras, tai ir kara flaga, ko izmanto armijas kuģi upēs un ezeros. Tas ir zils karogs ar civilo karogu kreisajā augšējā stūrī, tam apkārt deviņas dzeltenas zvaigznes, kas apzīmē Bolīvijas deviņus departamentus un lielāka zvaigzne labajā pusē pa vidu, kas apzīmē Bolīvijas tiesības uz piekļuvi pie jūras, ko tā zaudēja 1884. gadā.

## Noformējums

Karogs sastāv no trim horizontālām līnijām proporcijās 1:1:1, augšējā līnija ir sarkana, vidējā — dzeltena un apakšējā — zaļa. Karoga malu proporcijas tika noteiktas 2004. gadā — 7,5 vienības augstumā un 11 vienības garumā. Tātad malu proporcijas ir 15:22.

1888. gadā tika definēta krāsu nozīme:

* 
* 
* 

Precīzās krāsas tika noteiktas 2004. gadā:

## Skatīt arī

* Bolīvijas ģerbonis
* Vipala

## Atsauces

## Ārējās saites
Stocene

**Stocene** ir ciems Alūksnes novada Jaunalūksnes pagastā. Atrodas pagasta centrālajā daļā 5 km no pagasta centra Kolberģa, 7 km no novada centra Alūksnes un 209 km no Rīgas.

Apdzīvotā vieta atrodas starp autoceļiem V399 un V400, netālu no Struņķenes upes.

## Atsauces
Struņķene

**Struņķene** ir ciems Alūksnes novada Jaunalūksnes pagastā. Atrodas pagasta centrālajā daļā 6 km no pagasta centra Kolberģa, 10 km no novada centra Alūksnes un 212 km no Rīgas.

Apdzīvotā vieta atrodas netālu no autoceļa V400, netālu atrodas Jērupīte un tās pieteka Struņķene.

## Atsauces
Supes

**Supes** ir ciems Alūksnes novada Jaunalūksnes pagastā. Atrodas pagasta centrālajā daļā 8 km no pagasta centra Kolberģa, 9 km no novada centra Alūksnes un 210 km no Rīgas.

Apdzīvotā vieta atrodas pie autoceļa V399, Skolas upītes krastā.

## Atsauces
Nikolajs Priede

**Nikolajs Priede** (1906—1990) bija latviešu inženieris, Finanšu ministra biedrs Kirhenšteina valdībā (1940).

## Dzīvesgājums
Dzimis 1906. gadā Durbes pagastā zemnieka Friča Priedes ģimenē. Līdz 1926. gadam mācījās mašīnbūvi valsts Liepājas tehnikumā, studēja Latvijas Universitātes Mehānikas fakultātē, ko 1937. gadā beidza ar mašīnbūvniecības inženiera grādu. 
Strādāja Liepājas dzelzceļu galvenās un Liepājas Karostas darbnīcās, Liepājas drāšu fabrikā, sērkociņu skaliņu fabrikā un citos rūpniecības uzņēmumos. Bijis nelegālās Latvijas Komunistiskās partijas biedrs. 1939. gadā sāka strādāt A/S "Aldaris". 

Pēc Latvijas okupācijas 1940. gada 4. jūlijā viņu iecēla par Finanšu ministra Kārļa Karlsona vietnieku ("finanču viceministru"). Viņa pārziņā bija tirdzniecības un rūpniecības, ārējās tirdzniecības un jūrniecības departamentu, saimnieciskās racionalizācijas institūtu, cenu inspekciju un zemes bagātību pētīšanas institūtu, kā arī vairāki Finanšu ministrijai pakļauti autonomi uzņēmumi un iestādes. 

1940. gada 23. jūlijā viņu atcēla no amata un apcietināja "kā provokatoru", tomēr 23. septembrī atbrīvoja. 

Miris 1990. gadā.

## Atsauces
Plēsonība

[thumbnail|235px|[Apaļlapu rasene ir kukaiņēdāju lakstaugs]]
**Plēsonība** ir starpsugu attiecības, kad viens organisms, **plēsoņa**, iznīcina citu organismu, **upuri**, lai iegūtu sev barību. Plēsonība ir viena no trijām nomācošajām jeb ekspluatatīvajām attiecībām. Pārējās divas ir parazītisms un pusparazītisms. Plēsoņām parasti ir labi attīstīts ķermenis, satveršanas, kustību un maņu orgāni, strauja reakcija. Upuru īpatnības ir aizsargkrāsa, saasināta uzmanība, slēpšanās un bēgšanas instinkts un citi.

## Skatīt arī
* Gaļēdāji
* Plēsēji — zīdītāju kārta
Tereški

**Tereški** ir ciems Alūksnes novada Jaunalūksnes pagastā. Atrodas pagasta dienvidu daļā 10 km no pagasta centra Kolberģa, 13 km no novada centra Alūksnes un 215 km no Rīgas.

Apdzīvotā vieta atrodas pie autoceļa V396, netālu no Robežstrauta iztekas.

## Atsauces
Vecputrene

**Vecputrene** (augšzemnieku dialektā: **Vacputrene**) ir ciems Alūksnes novada Jaunalūksnes pagastā. Atrodas pagasta vidusdaļā 13 km no pagasta centra Kolberģa, 18 km no novada centra Alūksnes un 220 km no Rīgas.

Apdzīvotā vieta atrodas pie autoceļa V396, Lielās Sarkanītes upes krastā.

## Atsauces
Hanss Rēms

**Hanss Rēms** (; dzimis ) ir vācu šaha problēmists.

Pēc profesijas Rēms ir matemātiķis, 1970. gadā aizstāvējis doktora disertāciju algebrā un līdz iziešanai pensijā (2007) strādājis par privātdocentu Karlsrūes Universitātē.

## Sasniegumi šaha kompozīcija
Kopš 1955. gada publicējis vairāk nekā 1000 šaha uzdevumus, galvenokārt loģiskās skolas daudzvilčus.

No 1968. gada starptautiskais tiesnesis un no 1984. gada lielmeistars šaha kompozīcijā.

## Šaha uzdevums

Uzdevuma risinājums:
: Ar  sarežģītu manevru baltie vispirms pārvilina melno laidni uz e6 un tad to iznīcina, radot iespēju realizēt galveno plānu Td5 mats.
: **1. Kf3! Lh5+ 2. g4 Lxg4 3. Kf2!** (draud 4. Td5#) **3. ... Le6** (pirmā plāna daļa paveikta) **4. Zf3+ Kxe4 5. Zxg5+ Kd4 6. Zxe6+ Ke4** (otrā plāna daļa paveikta) **7. Zg5+ Kd4 8. Zf3+ Ke4 9. Zd2+ Kd4 10. Td5#**

Loģiskās skolas uzdevums. 

## Atsauces

## Papildu literatūra
* 
* 

## Ārējās saites
* Hansa Rēma šaha kompozīcijas PDB vietnē
Vēverkalns

**Vēverkalns** (augšzemnieku dialektā: **Vieverkols**) ir ciems Alūksnes novada Jaunalūksnes pagastā. Atrodas pagasta ziemeļu daļā, 4 km no pagasta centra Kolberģa, 10 km no novada centra Alūksnes un 213 km no Rīgas.

Apdzīvotā vieta atrodas nomaļus no autoceļa V390, Alūksnes upes krastā.

## Atsauces
Kafejnīca

[thumbnail|235px|[Edvards Hopers|Edvarda Hopera 1942. gadā gleznotā glezna "Naktsputni", kurā redzama kafejnīca]]
**Kafejnīca** ir iestāde, kurā pasniedz karstu kafiju un kafijas dzērienus (kapučīno, espreso), tēju un citus karstos dzērienus. Dažas kafejnīcas pasniedz arī aukstos dzērienus, kā, piemēram, kafiju vai tēju ar ledu. Bieži vien kafejnīcās pasniedz uzkodas. Kafejnīcas var būt neliels uzņēmums vai arī liela kafejnīcu ķēde. Pirmās kafejnīcas Eiropā parādījās 16. gadsimtā.

## Atsauces
Latvijas PSR Tautas komisāru padome

**Latvijas PSR Tautas komisāru padome (TKP)** bija pēc Latvijas inkorporācijas PSRS sastāvā 1940. gada 26. augustā izveidota Latvijas PSR valdība, kas nomainīja pārejas periodam pēc Latvijas okupācijas izveidoto Kirhenšteina valdību.

Pēc Vērmahta iebrukuma Otrā pasaules kara laikā Latvijas PSR Tautas komisāru padome darbojās Krievijas PFSR teritorijā. Pēc Otrā pasaules kara beigām 1946. gadā to pārdēvēja par Latvijas PSR Ministru padomi.

## Sastāvs

* TKP priekšsēdētājs Vilis Lācis, 
* TKP priekšsēdētāja vietnieks Fricis Deglavs, 
* iekšlietu Tautas komisārs (TK) Alfons Noviks, 
* tieslietu TK Andrejs Jablonskis, 
* zemkopības TK Jānis Vanags, 
* valsts kontroles TK Broņislavs Trubiņš, 
* izglītības TK Jūlijs Lācis (arestēts 1941. gada 8. janvārī), Pēteris Valeskalns 
* sociālās apdrošināšanas TK Alfrēds Nurža, 
* vieglās rūpniecības TK Kārlis Šics, 
* darba TK Ludvigs Kažemaks, 
* komunālās saimniecības TK Jānis Jagars, 
* meža rūpniecības TK Jānis Gustsons, 
* tirdzniecības TK Jānis Pupurs, 
* vietējās rūpniecības TK Kārlis Karlsons, 
* finansu TK Arnolds Tabaks. 

* Valsts drošības TK Simons Šustins no 1941. gada 26. februāra 

thumb|center|800px|Latvijas PSR Tautas komisāru padomes locekļi 1940. gada augustā.
That's the Spirit

***That's the Spirit*** ir britu rokgrupas *[[Bring Me The Horizon]]* piektais studijas albums. Tas tika izdots 2015. gada 11. septembrī un iezīmē pāreju grupas mūzikas skanējumā no metālkora uz mazāk agresīvu roka stilu.

## Dziesmu saraksts

## Atsauces

## Ārējās saites
*''That's the Spirit'' *[[YouTube]]*
Dammāma

**Dammāma** (, *ad-Dammām*) ir pilsēta Saūda Arābijā, Šarkījas provinces administratīvais centrs. 2012. gadā pilsētā dzīvoja 1,03 miljoni iedzīvotāju. Pēc šī rādītāja tā ir sestā lielākā Saūda Arābijas pilsēta. Dammāmas aglomerācijā, kurā ietilpst arī Zahrāna, Hubera un Tukba, dzīvo vairāk nekā 4 miljoni iedzīvotāju. Aglomerācijā atrodas Karaļa Fahda starptautiskā lidosta (KFIA), kas pēc platības ir lielākā lidosta pasaulē. Dammāmā atrodas arī lielākā Persijas līča osta pēc kravas apgrozījuma.

## Atsauces

## Ārējās saites
Skriešana

[thumb|[Edvards Maibridžs|Edvarda Maibridža secīgie skriešanas fotouzņēmumi]]
**Skriešana** ir viens no pārvietošanās veidiem, kuru izmanto gan cilvēki, gan dzīvnieki. Skriešanai ir raksturīga to pašu muskuļu cikliska darbība, kas tiek izmantoti ejot. Skriešana, kā viena no vieglatlētikas disciplīnām ir iekļauta olimpisko spēļu programmā. Skriešanai ir pozitīva ietekme uz veselību, jo tiek trenēti ķermeņa muskuļi, veicināta nervu un endokrīnās sistēmas darbība.

## Literatūra
* *Столбов. В. В., Финогенова. Л. А., Мельникова. Н. Ю.* *История физической культуры и спорта: Учебник. М., Физкультура и спорт*, 2000. gads
Afanasijs Parfjonovs

**Afanasijs Parfjonovs** (; dzimis , miris ) bija krievu izcelsmes Sarkanās armijas vecākais leitnants, tanku vada komandieris, Padomju Savienības varonis.

Piedalījās Otrajā pasaules karā kopš 1943. gada, 1944. gadā Sarkanās armijas uzbrukuma operācijās Latvijā, 1944. gada 30. oktobrī Kurzemes lielkaujas laikā smagi ievainots pie Krustkalniem Vaiņodes apkaimē. Miris hospitālī, apglabāts Vaiņodē.

## Ārējās saites
* Par Afanasiju Parfjonovu
Brisova

**Brisova** () ir pilsēta Vācijā, Brandenburgā, Ukermarkas apriņķī.

## Vēsture
Pilsētas tiesības no 1259. gada. Pēc Otrā pasaules kara Brisova līdz 1991. gadam bija VDR sastāvā.

## Atsauces

## Ārējās saites
Lašupīte (Gaujas pieteka)

**Lašupīte**  ir Gaujas kreisā krasta pieteka Valkas novadā.

Tek rietumu-ziemeļrietumu virzienā. Ietek Gaujā. Upi šķērso valsts autoceļš V261 (Lipši–Spicrāmis), tās krastos nav lielu apdzīvoto vietu.

## Atsauces
Mauriņu strauts

**Mauriņu strauts**  ir Rikandas kreisā krasta pieteka Valkas novadā.

Izteka netālu no autoceļa P22. Tek dienvidrietumu virzienā. Ietek Rikandā pirms Kānēniem. Upi nešķērso valsts autoceļi, tās krastos nav lielu apdzīvoto vietu.

## Atsauces
Akvitānijas Eleonora

**Akvitānijas Eleonora** (, , ; dzimusi 1122. gadā, mirusi ) bija viena no ietekmīgākajām sava laika politiķēm, Francijas karaliene konsorte no 1137. līdz 1152. gadam un Anglijas karaliene konsorte no 1154. līdz 1189. gadam. Trīs Anglijas karaļu, kā arī Kastīlijas un Sicīlijas karalieņu māte. Atbalstīja māksliniekus, to skaitā Vāsu, Benuā de Sentmoru un Bernardu de Ventadornu.

1137. gadā, no tēva mantojot Akvitānijas hercogisti, Eleonora kļuva par vienu no bagātākajām līgavām kontinentā. Trīs mēnešus pēc tam, kad kļuva par hercogieni, Eleonora apprecējās ar Francijas karali Luiju VII. Kopā ar vīru piedalījās Otrajā Krusta karā. Drīz pēc atgriešanās no krusta kara pāris 1152. gadā izšķīrās, pamatojoties ar to, ka Eleonora ir Luija asinsradiniece (ceturtās pakāpes māsīca).

Tūlīt pēc tam Eleonora apprecējās ar Normandijas hercogu Henriju II, kurš bija trešās pakāpes brālēns un 1154. gadā kļuva par Anglijas karali. Bez divām meitām no Francijas karaļa Luija, Eleonorai vēl piedzima 5 dēli un 3 meitas. 1173. gadā Henrijs II Eleonoru ieslodzīja, jo viņa atbalstīja dēla Henrija Jaunā sacelšanos pret tēvu. Ieslodzījumā pavadīja laiku līdz 1189. gadam, kad pēc Henrija nāves par karali kļuva Eleonoras dēls Ričards I Lauvassirds.

Eleonora darbojās kā reģente laikā, kad Ričards bija devies Trešajā Krusta karā, kā arī, kad bija ieslodzījumā kontinentā.

## Ārējās saites
Velna grāvis

**Velna grāvis** var būt:
* Velna grāvis — ūdenstece, Aiviekstes pieteka
* Velna grāvis — ūdenstece, Garozes pieteka
* Velna grāvis — ūdenstece, Krustalīces pieteka

* Ozolu attekas cits nosaukums
* Velna klēpja cits nosaukums
Šanliurfa

**Šanliurfa** (, ) vai **Riha** (, , *ar-Ruhā*) ir pilsēta Turcijas dienvidaustrumos. Tā ir Šanliurfas ila administratīvais centrs. 2012. gadā Šanliurfā dzīvoja 526 tūkstoši iedzīvotāju, no kuriem lielākā daļa ir kurdi un arābi.

Senās Grieķijas laikā Šanliurfas vietā atradās Edesas pilsēta.

## Ārējās saites
Nāruža

**Nāruža** (arī **Naruže**, **Noruža**) ir Ogres labā krasta pieteka Madonas un Ogres novados. Sākas Mazozolu pagasta ziemeļaustrumos pie bijušajiem Jesperiem. Augštecē un vidustecē veido Ērgļu un Ogres novadu robežu. Plūst dienvidu virzienā pa Vidzemes augstienes Piebalgas pauguraini, veidojot izteiktu ieleju ar stāviem krastiem. Upes vidustecē pie Spiļviem ielejā akmeņu sablīvējums Velna klēpis, kur ūdens plūst zem akmeņu krāvuma. Upi šķērso autoceļš P4 un bijušais Rīgas—Ērgļu dzelzceļš.

## Atsauces
Lašupīte

**Lašupīte** var būt:

* Lašupīte - Abavas pieteka
* Lašupīte - Baltiņupes pieteka
* Lašupīte - Eglaines pieteka
* Lašupīte - Gaujas pieteka
* Lašupīte - Krimeldes pieteka
* Valolas pietekas Ceplīšu upītes cits nosaukums
* Melnupes pietekas Lašupes cits nosaukums
* Mellsilsupes pietekas Lorumupes nosaukums vidustecē
* Vaidavas pietekas Maltavnieku strauta cits nosaukums
Konstanca (Vācija)

**Konstanca** (, ) ir pilsēta Vācijas dienvidos, Bādenes-Virtembergas federālajā zemē. Tā atrodas Bodenezera krastā, netālu no Vācijas un Šveices robežas. 2014. gadā Konstancā dzīvoja 81,7 tūkstoši cilvēku. Konstanca ir universitātes pilsētiņa, tajā atrodas Konstancas Universitāte. Vairāk nekā 1200 gadus tā bija Konstancas bīskapijas centrs.
## Iedzīvotāji
### Ivērojamas personības
Konstancā dzimuši vai dzīvojuši:
* Ferdinands fon Cepelīns (vācu: Ferdinand Adolf Heinrich August Graf von Zeppelin; 1838—1917), vācu ģenerālis, izgudrotājs un uzņēmējs

## Atsauces

## Ārējās saites
Leišu ezers

**Leišu ezers** (arī **Lapšu ezers**, **Lepšu ezers**, **Lubušs**, **Lubušu ezers**) ir caurteces subglaciāls ezers Valkas novada Valkas pagasta dienvidaustrumos.

Dibens — smilšains. Krasti — stāvi. Ezerā ietek 2 grāvji un Kokšu upīte no Zāļu ezera, iztek Kokšu upīte uz Gauju. Ūdens krāsa — brūnūdens. Makrofīti — niedres, kosas, ūdensrozes, lēpes. Leišu ezerā dzīvo līdakas, asari, raudas, plauži, zuši un akmeņgrauži. Ligzdo pīles.

Ezers ietilpst aizsargājamo ainavu apvidū Ziemeļgauja. Dienvidu krastā — valsts autoceļš V261 (Lipši—Spicrāmis).

## Atsauces
73. gads

**73. gads** () bija parastais gads, kas pēc Jūlija kalendāra sākās piektdienā.

## Notikumi
* 27. janvāris — gredzenveida Saules aptumsums 
* 23. jūlijs — pilns Saules aptumsums 

### Romas Impērija
* Tits Flāvijs Domiciāns kļuva par Romas konsulu.
* Imperators Vespasiāns uzsāka iekarot teritoriju uz austrumiem no Reinas augšteces un uz dienvidiem no Mainas. Tika veikta arī aizsardzības reorganizācija pie Donavas.

## Dzimuši

## Miruši

## Atsauces
Séverine

***Séverine*** (īstais vārds: **Džosanna Grižū**, dzimusi ) ir dziedātāja no Monako, kura uzvarēja 1971. gada Eirovīzijas dziesmu konkursā ar dziesmu *[[Un banc, un abre, une rue]]*, kuras vārdus sarakstīja Žans Pjērs Bourtīrs (*Jean-Pierre Bourtayre*). Šī dziesma tika ierakstīta angļu valodā ar nosaukumu *Chance In Time*, vācu *Mach die Augen zu*, itāļu *Il posto*. Dziesmas oriģinālā versija iekļuva 1971. gada Apvienotās Karalistes mūzikas topa 9. vietā. Dziesmas angļu versija ierakstīta ierakstu studijā *[[Columbia Records]]*, dziesma sasniedza augstus rezultātus vairākos Eiropas valstu mūzikas topos, īpašus panākumus dziedātāja guva Francijā un Vācijā.

Dziedātāja vēl divas reizes mēģināja piedalīties Eirovīzijas dziesmu konkursā, piedaloties Vācijas nacionālajos finālos 1975. gadā un 1982. gadā. 2006. gadā viņa bija Monako Eirovīzijas delegācijas sastāvā Atēnās, Grieķijā. 
## Diskogrāfija
### Singli

**1967. gads**

**Tu dis september 
**Un très beau pays *
**Ne réponds pas *
**Si tu veux vraiment oublier*

*'1968. gads** 
*''Mama, dis-moi pourquoi ''
*''J’aime''
* ''Vers la lumière''
* ''Rien qu’une fille''

**1969. gads** 
*''La la mélodie
*''Le passager de la pluie''

**1970. gads** 
*''C`est la vie
*''Sympathie**

**1971. gads**
* *Un banc, un arbre, une rue *
* *Il posto *
* *Ja der Eiffelturm*
* *Vivre pour moi *
* *J’ai besoin de soleil*
* *Comme un appel*

**1972. gads** 
* *Der Duft von Paris*
* *Il bat 100000 fois par jour*
* *Là où tu n'es pas*
* *Qu'il est bon de flâner (version française de Easy Come Easy Go)*
* *Olala l'amour*
* *Mon tendre amour*

**1973. gads** 
**Ich zeig` dir mein Paris
**Il faut chanter la vie
**Jetzt geht die Party richtig los*

**1974. gads** 
**Vergessen heißt verloren sein*
**Was wird aus einer verlorenen Liebe*

**1975. gads** 
**Dreh Dich im Kreisel der Zeit*
**Du bist für mich der größte Schatz*

**1976. gads** 
**Heißer als Feuer
**Was ich nicht weiß, macht mich nicht heiß*

*'1977. gads** 
*''Achtung - hier kommt ein Mensch, der gerne küßt''

**1978. gads**
*''Moulin Rouge''

**1979. gads**
*''Du gehst vorbei''

**1981. gads**
*''Sieben Tränen''

**1982. gads**
*''Sie kam aus Frankreich''
*''Ich glaub` an meine Träume''
*''So ein Sommersonnentag''

**1983. gads** 
*''Solitaire''
*''Und am Morgen geht die Sonne auf''

**1986. gads**
*''Nur wir beide allein
*''Jeder neue Tag''

**1987. gads**
*''Träume einer Sommernacht''

**1988. gads**
*''Die Frau im Schatten''

**1991. gads**
*''Einer für alle - alle für einen''

**1995. gads**
*''Mit jeder Stunde''

**2003. gads**
*''Nur wenn Menschen sich versteh'n''

===Studijas albumi vācu valodā===

**1971. gads**
*''Grand Prix für Severine''

**1972. gads**
*''Der Duft von Paris''

**1974. gads**
*''Verlorene Liebe''

**1983. gads**
*''Sie kam aus Frankreich''

===Studijas albumi franču valodā===

**1971. gads**
*''Un Banc, un arbre, une rue''

**1972. gads**
*''Comme un appel''

**1999. gads**
*''Séverine''

**2002. gads *'
**Retour à Paris''

## Atsauces
Daugavgrīvas iela

**Daugavgrīvas iela** var būt:

* Daugavgrīvas iela — iela Ķegumā
* Daugavgrīvas iela — iela Rīgā

## Skatīt arī
* Daugavgravas iela — iela Ikšķilē
Un banc, un arbre, une rue

"**Un banc, un arbre, une rue**" ("Soliņš, koks, iela") ir dziesma, kuru izpildīja dziedātāja *[[Séverine]]*. Tā uzvarēja 1971. gada Eirovīzijas dziesmu konkursā. Dziesma tika izpildīta franču valodā. Šī dziedātāja 1971. gada konkursā pārstāvēja Monako.

Šī dziesma ir klasiska franču balāde. Dziesmas ievada tulkojums: "Mums visiem ir soliņš, koks; iela, kur mēs sapņojām; bērnība bija par īsu."

Dziesma Eirovīzijas dziesmu konkursa vēsturē ir iegājusi ar to, ka šī dziesma tā laika balsošanas sistēmā saņēma 10 (maksimālos) punktus no 6 nācijām.

Konkursā dziesma tika izpildīta trešā pēc kārtas, aiz Maltas un Šveices. Balsošanas beigās dziesma bija ieguvusi 128. punktus un 1. vietu.

## Vietas mūzikas topos

## Atsauces
Neogotika

[thumb|[Vestminsteras pils ir spilgts neogotikas piemērs]]
**Neogotika**, arī **Viktoriāņu gotika**, ir arhitektūras stila periods, kurš aizsākās 19. gadsimta sākumā. Neogotikas arhitektūrai ir raksturīgas gotikas perioda iezīmes.

## Ārējās saites

* Basilique Sainte-Clotilde, Paris
* Canada by Design: Parliament Hill, Ottawa at Library and Archives Canada
* Books, Research and Information
* Proyecto Documenta's entries for neo-Gothic elements at the Valparaíso's churches
Līga Purmale

**Līga Purmale** (dzimusi  Dundagā) ir latviešu gleznotāja. Kopā ar toreizējo vīru Miervaldi Poli uzskatāma par fotoreālisma aizsācējiem latviešu glezniecībā 20. gadsimta septiņdesmitajos gados.  Triju Zvaigžņu ordeņa virsniece.

Mācījusies Jaņa Rozentāla Rīgas Mākslas vidusskolā, bet 1975. gadā beigusi Latvijas Mākslas akadēmiju. Pesonālizstādes kopš 1982. gada. Darbi sastopami kolekcijās Latvijā, ASV, Kanādā, Krievijā.

## Apbalvojumi
 saņēma IV šķiras Triju Zvaigžņu ordeni par "Par nopelniem kultūrā un izcilu radošo devumu Latvijas mākslā".

## Atsauces

## Ārējās saites
* Līga Purmale Rīgas galerijā ,
72. gads

**72. gads** () bija garais gads, kas pēc Jūlija kalendāra sākās trešdienā.

## Notikumi
### Pēc vietas
#### Romas Impērija
* Par Romas konsuliem ievēlēja imperatoru Vespasiānu un viņa dēlus Titu Flāviju Cēzaru Vespasiānu Augustu.
* Romiešu-jūdu karš: Romas armija aplenc jūdu garnizonu Maheronā pie Nāves jūras. Pēc kapitulācijas zelotiem ļauj pamest cietoksni, pirms tas tiek iznīcināts.
* Romieši aplenca jūdu cietoksni Masadu.
* Vespasiāns uzsāk Kolizeja būvi; amfiteātris tiek izmantots gladiatoru cīņām un publiskām izrādēm kā jūras cīņas, slavenu cīņu atveidojumi un klasiskās mitoloģijas drāmai.

## Miruši
* 21. decembris — Svētais Toms, viens no Jēzus Kristus divpadsmit apustuļiem

## Atsauces
Garca (Odera)

**Garca (Odera)** () ir pilsēta Vācijā, Brandenburgā, Ukermarkas apriņķī Oderas upes kreisajā krastā. Upes pretējā krastā atrodas Polijas pilsēta Grifino.

## Vēsture

Vēsturiski būdama Pomerānijas pilsēta, rakstos pirmoreiz minēta 1124. gadā. Pilsētas tiesības no 1249. gada. Kad pēc Otrā pasaules kara tika izveidota Polijas - Vācijas robeža pa Oderas - Neises līniju, Garca kļuva par robežpilsētu. Pēc Otrā pasaules kara Garca līdz 1991. gadam bija VDR sastāvā.

## Atsauces

## Ārējās saites
Rudenko

**Rudenko** (, no *руди́й* — 'rudais') ir ukraiņu cilmes uzvārds. Cilvēki ar šo uzvārdu:

* Ludmila Rudenko (*Людмила Владимировна Руденко*; 1904—1986) — 2. pasaules čempione šahā (1950—53), starptautiskā sieviešu lielmeistare (WGM, 1976);
* Valentīns Rudenko (*Валенти́н Фёдорович Руде́нко*; 1938—2016) — ukraiņu, agrāk padomju, šaha problēmists.
Saule (Valkas pagasts)

**Saule** ir ciems Valkas novada Valkas pagastā. Atrodas pagasta dienvidrietumu daļā 10,6 km no pagasta centra Lugažiem, 12,8 km no novada centra Valkas un 146,6 km no Rīgas.

Apdzīvotā vieta atrodas netālu no autoceļa A3 (Inčukalns—Valmiera—Igaunijas robeža (Valka)) un Saules stacijas dzelzceļa līnijā Rīga—Lugaži; pie Saules purva.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Pedeles dzirnavezers

**Pedeles dzirnavezers** (arī **Pedeles ezers**) ir mākslīgs 1904. gadā uz Pedeles upes uzstādināts ezers Valkas novada Valkas pagasta ziemeļrietumos. Ezera dienvidrietumu krastā atrodas Pedeles ciems. Gar dienvidu krastu virzās autoceļš V236 (Valka—Pedele—Ērģeme).

Dibens — dūņains, siekstains. Krasti — slīpi, vietām zemi. Caur ezeru tek Pedeles upe. Makrofīti — niedres, ezera meldri, vilkvālītes. Pedeles dzirnavezerā dzīvo līdakas, asari, raudas un plauži.

No 1962. līdz 1983. gadam bija nolaists. 1998. gadā tika nodots ekspluatācijā Dzirnavnieku HES, kura jauda ir 40 kW.

Ezers ietilpst Ziemeļvidzemes biosfēras rezervātā.

## Atsauces
Silezers (Valkas pagasts)

**Silezers** (arī **Sila ezers**)  ir beznoteces ezers Valkas novada Valkas pagasta dienvidos. 

Krasti - slīpi, vietām stāvi, ziemeļaustrumos - zemi. Krasti pieejami, izņemot ziemeļaustrumu krastu. Ezerā ietek strauts. Ūdens krāsa - brūnūdens. Silezerā dzīvo līdakas. 

Ezers ietilpst aizsargājamo ainavu apvidū "Ziemeļgauja". Ļoti intensīva bebru darbība, kas veicina pārpurvošanos.

## Atsauces
EchoStar XVIII

***EchoStar XVIII*** (***EchoStar 18***) ir ASV uzņēmuma *[[EchoStar]]* sakaru pavadonis, kas palaists 2016. gada jūnijā. Tas apkalpos klientus ASV.

Pavadoni izgatavoja ASV uzņēmums *[[SSL (uzņēmums)|SSL]]* uz platformas *[[LS-1300]]* bāzes. Kosmiskā aparāta masa startā bija 6300 kg, izmēri: 8,5 × 3,5 × 2,9 m. Tas ir apgādāts ar 61 Ka joslas raidītāju.

Līgums par *EchoStar XVIII* izgatavošanu ar *SSL* noslēgts 2012. gada oktobrī.

*EchoStar XVIII* tika palaists  21:38 UTC ar nesējraķeti *[[Ariane 5ECA]]* (lidojums *VA-230*) no Gviānas kosmiskā centra kopā ar Indonēzijas sakaru pavadoni *[[BRIsat]]*. Šī bija *Ariane* orbītā ievadītā smagāka krava: , tai skaitā 9840 kg pavadoņi.

Ģeostacionāro orbītu *EchoStar XVIII* sasniedza paša spēkiem. Tas izvietots punktā 110° rietumu garuma.

## Atsauces

## Ārējās saites
* Satellite Fleet EchoStar
* ''EchoStar XVII|''  izgatavotāja *SSL* vietne, 
* Ariane Flight VA230  Arianespace, 
* EchoStar 18 Gunter Dirk Krebs
Jūlija Stepanova

**Jūlija Stepanova** (; dzimusi **Rusanova** (*Русанова*) ) ir krievu vieglatlēte, startē vidējās skriešanas distancēs, specializējoties 800 m.

Startējusi 2011. gada Pasaules čempionātā Tegu, Dienvidkorejā, kur sasniegusi finālu 800 m distancē. 2013. gadā Stepanovai tika piešķirta divu gadu diskvalifikācija par dopinga lietošanu. Sportistei tika anulēti visi rezultāti, kas sasniegti pēc 2011. gada marta. 

J. Stepanovas liecības bija nozīmīgas Krievijas vieglatlētikas delegācijas diskvalificēšanai par sistemātiskiem dopinga noteikumu pārkāpumiem. Savukārt pašai sportistei tika atļauts kā vienīgajai piedalīties 2016. gada Eiropas čempionātā Amsterdamā, kur viņa startēja kā Eiropas Vieglatlētikas asociācijas pārstāve.

2016. gada jūlijā tika paziņots, ka J. Stepanova varēs startēt  kā neatkarīgā sportiste, kamēr visiem pārējiem Krievijas vieglatlētiem būs aizliegts piedalīties dopinga skandāla dēļ. Tomēr nepilnu mēnesi vēlāk SOK paziņoja, ka arī Stepanova nevarēs startēt tajās.

2009. gadā apprecējusies ar bijušo Krievijas Antidopinga aģentūras speciālistu Vitāliju Stepanovu, ar kuru kopā 2014. gadā pārcēlusies uz dzīvi Vācijā, pēc tam pārcēlušies uz ASV.

## Atsauces

## Ārējās saites
Kei Nišikori

**Kei Nišikori** (, *Nishikori Kei*; dzimis ) ir profesionāls japāņu tenisists.

Karjeras lielākais panākums *[[Grand Slam (teniss)|Grand Slam]]* vienspēļu turnīros ir 2014. gada ASV atklātajā čempionātā sasniegtais fināls. Sasniedzot 2014. gada ASV atklātā čempionāta finālu, Nišikori kļuva par pirmo tenisistu vīrieti no Āzijas, kas spēlējis kādā no *Grand Slam* fināliem. Viņš ir arī pirmais tenisists no Āzijas, kas kvalificējies ATP *Tour* sezonas finālsacensībām *[[ATP Finals]]*. 2015. gada martā ATP vienspēļu rangā sasniedzis 4. vietu.

2016. gada vasaras olimpiskajās spēlēs izcīnījis bronzas medaļu, kur spēlē par trešo vietu pieveica Rafaelu Nadalu (6-2, 6-7, 6-3).

## Karjeras statistika
### Vietas ''Grand Slam'' turnīros

|}

## Ārējās saites
Allena

**Allena** () var būt:

* Džoana Allena (*Joan Allen*; 1956) ― amerikāņu aktrise;
* Lilija Allena (*Lily Allen*; 1985) ― angļu popmūzikas dziedātāja un dziesmu autore;
* Nensija Allena (*Nancy Allen*; 1950) ― amerikāņu aktrise.

## Skatīt arī
* Allens
Andrāšs I

**Andrāšs I** (, ; dzimis ap 1015. gadu, miris ) bija Ungārijas karalis no 1046. līdz 1060. gadam.

Piecpadsmit gadus (no 1031. līdz 1046. gadam) pavadīja trimdā, kuras laikā dzīvoja Bohēmijā, Polijā un Kijivas Krievzemē. Apprecējās ar Kijivas lielkņaza Jaroslava Gudrā meita Anastasiju. Atgriezās valstī, kad Ungārijā 1046. gadā izcēlās pagānisma piekritēju sacelšanās pret karali Venēcijas Pēteri.

Valstī atjaunojis Ārpādu dinastijas varu, Andrāšs tomēr neatgriezās pie pagānisma, bet nostiprināja kristietību. No 1047. līdz 1053. gadam vairākkārt veiksmīgi karoja pret valstī iebrukušo Svētās Romas impērijas ķeizaru Heinrihu III.

Cenšoties nodrošināt varu savam dēlam Šalamonam, izraisīja sava brāļa Bēlas I sacelšanos. 1060. gadā Bēla padzina Andrāšu no troņa. Miris pirms brālis kronējās par Ungārijas karali.

## Ārējās saites
Ilmārs Geige

**Ilmārs Geige** (dzimis 1942. gada 9. martā) ir lībiešu tautības Latvijas politiķis un sabiedriskais darbinieks. Latvijas Republikas Augstākā Padomes deputāts. 1990. gadā balsojis par Latvijas Republikas neatkarības atjaunošanu. Bijis 7. Saeimas deputāts no partijas "Latvijas Ceļš".

1956. gadā beidza Mazirbes pamatskolu, 1960. gadā  - Dundagas vidusskolu, bet 1977. gadā -  Kandavas lauksaimniecības tehnikumu. Strādāja projektēšanas institūta "Komunālprojekts" Ventspils nodaļā.

## Politiskā darbība
Bijis LKP biedrs.

Atmodas laikā iesaistījās politikā un 1989. gadā tika ievēlēts par Ventspils padomes deputātu. 1990. gadā ievēlēts Latvijas Republikas Augstākajā Padomē no Ventspils 200. Tārgales vēlēšanu apgabala. Augstākājā padomē darbojās Itas Kozakēvičas vadītajā Cilvēktiesību un nacionālo lietu komisijā, kur bija tās sekretārs, balsojos par Latvijas Republikas neatkarības atjaunošanu.

1993. gadā I. Geige bija savienības "Latvijas Ceļš" dibinātāju skaitā. No tās saraksta nesekmīgi kandidēja 5. Saeimas, 6. Saeimas un Rīgas domes vēlēšanās. 1998. gadā netika ievēlēts arī 7. Saeimā, taču kļuva par Saeimas deputātu Aivara Bojas vietā, kurš atteicās no mandāta. Darbojās kā Saeimas pieprasījumu komisijas priekšsēdētājs, kā arī Cilvēktiesību un sabiedrisko lietu komisijā. Nesekmīgi kandidēja 8. Saeimas vēlēšanās 2002. gadā (no "Latvijas Ceļa"), 9. Saeimas vēlēšanās 2006. gadā (no LPP/LC) un 10. Saeimas vēlēšanās 2010. gadā (no "Vienotības"). Šajā laikā bijis ievēlēts Kolkas pagasta padomē, taču nesekmīgi kandidējis Dundagas novada domes vēlēšanās 2009. gadā.

## Ārējās saites
*Par Ilmāru Geigi I.Kozakēvičas Latvijas nacionālo kultūras biedrību asociācijas mājaslapā
Brandenburga pie Hāfeles

**Brandenburga pie Hāfeles** () ir pilsēta ar apriņķa tiesībām Vācijā, Brandenburgā pie Hāfeles upes. Brandenburgas pilsēta devusi vārdu gan Brandenburgas federālajai zemei, gan vēsturiskajai Brandenburgas markgrāfistei.

## Vēsture

Brandenburgas pilsēta ir Brandenburgas bīskapijas un Brandenburgas markgrāfistes centrs līdz 1417. gadā par markgrāfistes galvaspilsētu kļuva Berlīne.

Brandenburgas slāvu hevelu pili 929. gadā ieņēma Vācijas karalis Heinrihs I Putnuķērājs. 983. gadā notika liela slāvu sacelšanās un vācieši tika no pils padzīti, līdz 12. gadsimta vidū par pirmo Brandenburgas markgrāfu kļuva Albrehts Lācis, bet Brandenburga pie Hāfeles - par Albrehta rezidences pilsētu.

Viduslaikos Branenburga pie Hāfeles attīstījās kā trīs atsevišķas pilsētas - Jaunā pilsēta, Vecā pilsēta un Brandenburgas katedrāles rajons. 1314./15. gadā Jaunā un Vecā pilsēta iestājās Hanzā. Pilsēta tika nopostīta Trīsdesmitgadu kara laikā, bet galms pārcēlās uz Potsdamu.

19. gadsimtā Brandenburga pie Hāfeles kļuva par ievērojamu rūpniecības centru un lielu dzelzceļa mezglu. Rūpniecība balstījās uz metālapstrādi.

Tā kā pie Brandenburgas Otrā pasaules kara laikā atradās *[[Arado Flugzeugwerke]]* aviācijas un *[[Opel]]* kravas mašīnu rūpnīcas, tā smagi cieta sabiedroto bombardēšanā. Tūlīt pēc kara Brandenburgas *Opel* rūpnīcas iekārtas tika izvestas uz PSRS, kur lika pamatus zīmola "Moskvič" ražošanai. Pēc Otrā pasaules kara līdz 1991. gadam pilsēta atradās VDR sastāvā.    Pēc Vācijas apvienošanās tā ir zaudējusi ceturto daļu tās iedzīvotāju.

## Cilvēki
Brandenburga pie Hāfeles ir futbolista Luca Eigendorfa (*Lutz Eigendorf*, 1956 – 1983), airētājas Birgitas Fišeres (*Birgit Fischer*, 1962), futbolista Štefena Freinda (*Steffen Freund*, 1970), karavīra Paula Hausera (*Paul Hausser*, 1880 – 1972), komedianta Lorio (*Loriot*,  1923 — 2011), zoologa Paula Mačī (*Paul Matschie*, 1861 – 7 March 1926), rakstnieka Frīdrihs de la Motfukē (*Friedrich de la Motte Fouqué*, 1777 – 1843), politiķa Gustava Noskes (*Gustav Noske*, 1868 — 1946), politiķa Kurta fon Šleihera (*Kurt von Schleicher*, 1882 — 1934) un airētājas Katrīnas Vāgneres-Augistīnas (*Katrin Wagner-Augustin*, 1977) dzimtā pilsēta.

Vietējā skolā gājuši politiķis Oto Grāfs Lambsdorfs (*Otto Graf Lambsdorff*, 1926 – 2009) un kara lidotājs Verners Melderss (*Werner Mölders*, 1913 – 1941).

## Atsauces

## Ārējās saites
Alkuvilja de Aveljaneda

**Alkuvilja de Aveljaneda** () ir pašvaldība Spānijā, Kastīlijas un Leonas autonomajā reģionā, Sorijas provincē. 2015. gadā tajā dzīvoja 130 cilvēku. Pašvaldības lielākais ciems Alkuvilja de Aveljaneda atrodas 80,4 km attālumā no Sorijas pilsētas. Bez Alkuviljas de Aveljanedas pašvaldībā atrodas arī Alkovas de la Torres (*Alcoba de la Torre*) un Sajasas de Baskonesas (*Zayas de Báscones*) ciemi.
Pīrioja

**Pīrioja**, Igaunijā **Pīri** vai **Pīri oja** ( — ‘Robežupe’) ir Pedeles kreisā krasta pieteka Valkas novadā un Igaunijā.

Iztek no Ķeizeru purva Valkas pagasta ziemeļaustrumos. Iesākumā tek ziemeļu virzienā, šķērsojot valsts robežu pagriežas uz austrumiem. Ietek Pedelē Igaunijas teritorijā pie Sori ciema. Latvijas teritorijā upi nešķērso valsts autoceļi, tās krastos nav lielu apdzīvoto vietu.

## Atsauces
Rīzupe

**Rīzupe** (Igaunijā **Rīsupi** ())  ir Pedeles kreisā krasta pieteka Igaunijā un Valkas novadā.

Iztek Igaunijas teritorijā uz austrumiem no Aitsras ciema. Tek ziemeļu-ziemeļrietumu virzienā. Ietek Pedelē augšpus Pedeles dzirnavezera. Latvijas teritorijā upi nešķērso valsts autoceļi, tās krastos nav lielu apdzīvoto vietu.

## Atsauces
Mija Malkova

**Melisa Anna Mjureja** (; dzimusi  Palmspringsā), pazīstama ar skatuves vārdu **Mija Malkova** (), ir amerikāņu pornoaktrise.

Darbojas pornoindustrijā kopš 2012. gada. Pirms tam strādājusi *[[McDonalds]]*. Viņa bija 2013. gada *Twistys Treat of the Year*. 2014. gadā atzīta par labāko *New Starlet* AVN balvu pasniegšanas ceremonijā, tāpat saņēmusi vairākas citas šīs industrijas balvas. Piedalījusies vairāk nekā 200 pornofilmās.

Savu skatuves vārdu izvēlējusies no draudzenes Natašas Malkovas, kas viņu uzaicināja filmēties, uzvārda. 2014. gadā apprecēja pornoaktieri Deniju Mountainu.

## Atsauces

## Ārējās saites

* IAFD profils 
* AFDB profils
Long Live Love

***Long Live Love*** ir 1974. gada Eirovīzijas dziesmu konkursa dziesma angļu valodā. Šo dziesmu izpildīja Olīvija Ņūtona-Džona. Konkursā dziesma tika izpildīta otrā pēc kārtas, pirms Lielbritānijas uzstājās Somija. Kopvērtējumā dziesma ieguva 14 punktus un ierindojās 4. vietā no 17 dalībniekiem. Šajā konkursā tādu pašu punktu skaitu ieguva Luksemburga un Monako.

## Dziesmas pozīcijas topos

## Literatūra
* Ewbank, Tim (2008). *Olivia: the biography of Olivia Newton-John*. London: Piatkus. p.&nbsp;97-100. 

## Ārējās saites
Diggiloo net
Ēvažu stāvkrasts

**Ēvažu stāvkrasts** ir Rīgas līča piekrastes posms Talsu novada Kolkas pagasta dienvidaustrumos, Slīteres nacionālā parka teritorijā. Stāvkrasts ir viens no augstākajiem līča piekrastē. No autoceļa P131 līdz stāvkrastam ierīkota dabas taka, paša stāvkrasta malā ierīkota skatu platforma un kāpnes uz liedagu.

## Atsauces
Intelsat 31

***Intelsat 31*** (***IS-31***) ir *[[Intelsat]]* sakaru pavadonis, kas paredzēts sakaru nodrošināšanai Amerikā. Ģeostacionārā orbītā palaists 2016. gada jūnijā. 

Pavadoni izgatavojis ASV uzņēmums *[[SSL (uzņēmums)|SSL]]*. Tam uzstādīti 4 C joslas un 72 Ku joslas raidītāji. Ku joslas derīgā krava ***DLA-2*** nodrošina *Direct-to-Home* pakalpojumus.

*Intelsat 31* tika palaists  07:10 UTC ar nesējraķeti *[[Proton-M/Briz-M]]* no Baikonuras kosmodroma. Pēc piecām dzinējbloka *Briz-M* iedarbināšanām 22:41 UTC pavadonis tika atdalīts no *Briz-M* un ievadīts ģeostacionārā pārejas orbītā.

*Intelsat 31* izvietots ģeostacionārajā orbītā punktā 95,1° rietumu garuma, līdzās *[[Galaxy 3C]]* un *[[Intelsat 30]]*.

## Atsauces

## Ārējās saites
* ''Intelsat 31'' Intelsat
* Intelsat 30/DLA-1 and Intelsat 31/DLA-2  SSL
* Proton-M succeeds in a cliff-hanger mission Anatoly Zak
* Intelsat 30, 31 / DLA 1, 2 Gunter Dirk Krebs
Zēņdīķis

**Zēņdīķis** vai **Zēņu dīķis** ir mākslīga ūdenstilpe Talsu novada Kolkas pagastā. Izvietojies Piejūras zemienes Irves līdzenumā starpkāpu ieplakā starp autoceļu P131 un Rīgas līča piekrasti, atrodas Slīteres nacionālā parka neitrālajā zonā. Uzstādināts uz Zēņvalka netālu no tā ietekas līcī; dīķī ietek arī Krustceļgrāvis. Dīķa krastā ierīkota atpūtas vieta un pastaigu taka, dīķi šķērso gājēju tilts.

## Atsauces
IRNSS-1G

***IRNSS-1G*** ir Indijas reģionālās pavadoņu navigācijas sistēmas *[[IRNSS]]* pavadonis.
Pavadoni izgatavojusi un apkalpo Indijas kosmisko pētījumu organizācija (*ISRO*). Tas orbītā palaists 2016. gada aprīlī. Ar *IRNSS-1G* palaišanu ir pabeigta Indijas teritorijas pāklāšana; turpmāk sistēmu sauks par *NAVIC* (*Navigation Indian Constellation*).

Kosmiskā aparāta izmēri ir 1,58 m x 1,50 m x 1,50 m.
Tajā uzstādīta navigācijas aparatūra (L5 un S frekvenču josla) un lokācijas aparatūra (C joslas raidītājs). Navigācijas sistēma darbojas ar rubīdija atompulksteni. Bez tam pavadonī uzstādīti atstarotāji lāzerlokācijai.

*IRNSS-1G* tika palaists  07:20 UTC ar nesējraķeti *[[PSLV-XL]]* (lidojums *C32*) no Satiša Dhavana kosmosa centra pirmā starta laukuma.

*IRNSS-1G* izvietots ģeostacionārā orbītā punktā 131,5° austrumu garuma.

## Atsauces

## Ārējās saites
* IRNSS-1G  ISRO 
* IRNSS Gunter's Space Page
Tomēni (Valkas pagasts)

**Tomēni** ir ciems Valkas novada Valkas pagastā. Atrodas pagasta austrumu daļā 13,1 km no pagasta centra Lugažiem, 9,9 km no novada centra Valkas un 166,8 km no Rīgas.

Apdzīvotā vieta atrodas pie autoceļa P23 (Valka—Vireši).

## Atsauces
Žuldiņas

**Žuldiņas** ir ciems Valkas novada Valkas pagastā. Atrodas pagasta dienvidaustrumu daļā 14,9 km no pagasta centra Lugažiem, 11,7 km no novada centra Valkas un 168,6 km no Rīgas, pie pašas robežas ar Igauniju.

Apdzīvotā vieta atrodas netālu no autoceļa P23 (Valka—Vireši), pie robežas ar Igauniju.

## Atsauces
Zāļu ezers (Valkas pagasts)

**Zāļu ezers**  ir caurteces subglaciāls ezers Valkas novada Valkas pagasta dienvidaustrumos.

Ezerā ietek strauts un Kokšu upīte no Dziļā ezera, iztek Kokšu upīte uz Leišu ezeru. Ūdens krāsa - brūnūdens. Zāļu ezerā dzīvo akmeņgrauži. Novērojama bebru darbība.

Ezers ietilpst aizsargājamo ainavu apvidū "Ziemeļgauja". 

## Atsauces
Zulpis

**Zulpis** (arī **Ķeizarupīte**)  ir Pedeles kreisā krasta pieteka Valkas novadā.

Iztek no Ķeizaru purva. Tek dienvidu virzienā. Ietek Pedelē lejpus Zāģezera. Upi nešķērso valsts autoceļi.

## Atsauces
Villa Medem

***Villa Medem*** jeb **Mēdemu villa** ir 19. gadsimta klasicisma ēka, kas atrodas Uzvaras ielā 55, Jelgavā, Valsts nozīmes arhitektūras piemineklis. Muižnieku pilsētas namu būvējis pēdējās Kurzemes hercogienes Dorotejas brālis grāfs Žanno fon Mēdems.

Dzīvojamā ēka celta 1818. gadā klasicisma stilā kā ārpilsētas rezidence pie Driksas upes aiz Jelgavas pilsētas vaļņiem. Ēku projektējis arhitekts Johans Georgs Ādams Berlics. Pie muižas atrodas dārzs.
1881. gadā parka daļu pie villas iegādājās Jelgavas Latviešu biedrība, kas tur rīkoja koncertus un teātra izrādes. Parkā biedrība svinēja Zāļu dienu vasaras saulgriežos un dzimtbūšanas atcelšanas dienu 31. augustā.

1908. gadā to nopirka blakus esošās Jelgavas linu manufaktūras īpašnieks Hoffs. Bermontiādes laikā pilī atradās Rietumkrievijas armijas štābs, pēc Jelgavas atbrīvošanas pils parku nosauca par Uzvaras parku.

Otrā pasaules kara laikā 1944. gada kaujās par Jelgavu *Villa Medem* daļēji nodega, 1947.—1952. gadā to pēc arhitekta Alberta Vecsīļa projekta atjaunoja kā Jelgavas Linu kombināta klubu. Kopš privatizācijas 1994. gadā tā piederēja organizācijai "Jaunā Paaudze", villā tika atvērts naktsklubs "Pie Medema". 2002. gadā to iegādājās SIA "Baks", 2015. gadā to iegādājās SIA "Leopolds".

2016. gadā tika veikta ēkas ārējā restaurācija.

## Attēlu galerija

Villa Medem Jelgavā pirms 1915.jpg|Skats uz agrāk Latviešu biedrībai piederējušo villu no parka puses (pirms 1915. gada)
Villa Medem Jelgavā-1.jpg|pirms 1924. gada
Mēdema villas iekšskats Jelgavā pirms 1915.jpg|Mēdema villas iekšskats (pirms 1915. gada)



"Villa Medem" зимой.jpg|skats no parka puses (2013)
Villa Medem 02.jpg|2015. gadā
Villa Medem 01.jpg|2015. gadā


## SKatīt arī
* *[[Palais Medem]]*

## Atsauces
Zēņvalks

**Zēņvalks**, arī **Megiznīte** vai **Megeznītes grāvis**, ir ūdenstece Talsu novada Kolkas pagastā, ietek Rīgas līcī. Sākas kā novadgrāvis Bažu purva ziemeļu malā, plūst pa mežainu apvidu austrumu virzienā pa Piejūras zemienes Irves līdzenumu. Upes gultne visā garumā taisnota un regulēta. Ietek Rīgas līcī dienvidos no Kolkas. Upes lejtecē starp to šķērsojošo autoceļu P131 un līča piekrasti uzstādināts Zēņdīķis.

## Atsauces
Stakļupīte

**Stakļupīte** ir Gaujas labā krasta pieteka Valkas un Valmieras novados.

Iztek no Pukšu purva Valmieras novada Plāņu pagastā. Tek rietumu virzienā, sasniedzot Sedas tīreli pagriežoties uz ziemeļrietumiem. Caurtek Sedas tīreli pa tā dienvidaustrumu malu. Ietek Gaujā Strenču pilsētas teritorijā pie autoceļa P25 (Smiltene—Strenči) tilta pār Gauju. Upi divreiz šķērso valsts autoceļš A3 (Inčukalns—Valmiera—Igaunijas robeža (Valka)) un divreiz — dzelzceļa līnija Rīga—Lugaži, tās krastos atrodas Sedas pilsēta, Šalkas un Strenči.

## Atsauces
Heinrihs IV

**Heinrihs IV** (; dzimis , miris ) bija Vācijas karalis no 1056. gada, no 1084. līdz 1105. gadam Svētās Romas impērijas ķeizars. Pēc dēla sadumpošanās bija spiests atteikties no troņa.

## Dzīvesgājums
Dzimis 1050. gadā ķeizara Heinriha III ģimenē.
Viņu kronēja par Vācijas karali nepilnu četru gadu vecumā 1054. gadā, vēl tēvam dzīvam esot. Pēc tēva nāves 1056. gadā par reģenti kļuva Heinriha IV māte Puatjē Agnese. 1062. gadā, kad Heinriham IV bija 11 gadi, viņu no mātes nolaupīja augstmaņu grupa Ķelnes arhibīskapa Anno II vadībā, un turpmāk Heinrihs auga bez mātes, kas devās klosterī.

Gandrīz viss Heinriha IV valdīšanas laiks pagāja konfliktos un pilsoņu karos gan Vācijā, gan Itālijā. Būtiskākais no konfliktiem bija investitūras strīds starp ķeizaru un pāvestu par to, kurai varai ir tiesības iecelt bīskapus un abatus. Cīņā Heinrihs IV atzina sevi par zaudētāju, 1077. gadā vienkāršās drēbēs devās uz Kanosas pili, kur lūdza pāvestu Gregoru VII uzņemt atpakaļ baznīcā. Tomēr investitūras strīds turpinājās arī Heinriha V valdīšanas laikā līdz Vormsas konkordāta noslēgšanai 1122. gadā.
Turpmākos gadus Heinrihs IV pavadīja cīņās pret dumpiniekiem Vācijā, kas bija pasludinājuši cita karaļa ievēlēšanu. 1080. gadā Gregors VII Heinrihu IV atkal izslēdza no baznīcas, bet pret Gregoru VII tika izvirzīts antipāvests Klements III. Heinrihs IV devās karagājienā uz Itāliju, kur 1084. gadā beidzot kronējās par ķeizaru. 

1093. gadā pret viņu sacēlās dēls un troņmantinieks Konrāds, kas pasludināja sevi par Itālijas karali. 1104. gadā pret Heinrihu IV sacēlās jaunākais dēls un troņmantinieks Heinrihs V, kurš 1105. gada decembrī piespieda Heinrihu IV atteikties no varas. Heinrihs IV turpināja cīņu, 1106. gada martā viņa karaspēks smagi sakāva Heinriha V spēkus. Tomēr 1106. gada 7. augustā Heinrihs IV pēkšņi nomira.

## Ārējās saites
RLV-TD

***RLV-TD*** (*Reusable Launch Vehicle — Technology Demonstration*) ir Indijas Kosmosa pētījumu organizācijas daudzkārt izmantojama kosmiskā nesēja prototips.

*RLV-TD* sastāv no divām pakāpēm:
* cietās degvielas raķete *HS9*;
* vairākkārt izmantojams lidaparāts ar spārniem un caurplūdes reaktīvo dzinēju.

## Paveiktie eksperimenti
thumb|330x330px|''RLV-TD HEX-01''
*RLV-TD* pirmais lidojums, saukts par ***HEX*** (*Hypersonic Flight Experiment*, "hiperskaņas lidojuma eksperiments),  suborbitālā trajektorijā veikts 2016. gada 23. maijā. Šajā reizē bija paredzēts izmēģināt tikai navigācijas un vadības sistēmu, kā arī karstumaizsardzības vairogu, tāpēc otrās pakāpes vietā izmantots kosmoplāna makets. Raķete startēja 01:30 UTC no Satiša Dhavana kosmosa centra Šriharikotā. 56 km augstumā kosmoplāns atdalījās no raķetes. Maksimālais lidojuma augstums bija 65 km. Pēc tam lidaparāts atgriezās atmosfēras blīvajos slāņos un iekrita Indijas okeānā, aptuveni 450 km attālumā no starta vietas. Kosmoplānu nebija paredzēts atgūt.

Caurplūdes reaktīvā dzinēja izmēģinājums, saukts par ***SPEX*** (*Scramjet Propulsion Experiment*), notika 2016. gada 29. augustā. Divpakāpju cietās degvielas raķete *ATV* (*Advanced Technology Vehicle*) startēja 00:30 UTC no Satiša Dhavana kosmosa centra. Otrajai pakāpei bija piemontēti divi caurplūdes reaktīvie dzinēji. Raķešpakāpei sasniedzot nepieciešamo ātrumu, tika iedarbināti abi dzinēji. Tie darbojās piecas sekundes, iztērējot visu ūdeņraža degvielu. Pēc tam dzinēju pakete iekrita Bengālijas līcī aptuveni 200 km no Šriharikotas.

2023. gada 2. aprīlī *ISRO* sekmīgi veica autonomās nolaišanās misiju ***LEX*** (*Landing Experiment*) Aeronavigācijas poligonā (*ATR*) Čitradurgā, Karnātakā. *RLV* tika iekarināta Indijas Gaisa spēku helikoptera *[[Boeing CH-47 Chinook]]* apakšā. Helikopters pacēlās 01:40 *UTC*. 4,5 km augstumā tika nomesta krava. *RLV* veica autonomus nolaišanās un nosēšanās manevrus, izmantojot integrēto navigācijas vadības un kontroles sistēmu, un 02:10 *UTC* nosēšanās *ATR* lidlaukā.

## Plānotie eksperimenti
Plānotie eksperimenti:
* ***LEX*** (*Landing Experiment*), nolaišanās eksperiments
* ***REX*** (*Return Flight Experiment*), atgriešanās lidojuma eksperiments
* ***HEX1*** — *RLV-TD* hiperskaņas lidojuma eksperiments
* ***SPEX*** (*Scramjet Propulsion Experiment*)

## Atsauces
Boabdils

**Abū Abdallāhs Muhameds XII** (, *Abū ‘Abd Allāh Muḥammad al-thānī ‘ashar*; dzimis ap 1460. gadu Alhambrā, Granadā, miris 1533. gadā Fēsā, Marokā), Eiropā saukts par **Boabdilu**, bija pēdējais Granadas emīrs, Nasrīdu dinastijas pārstāvis. 1492. gadā viņš bija spiests pamest Granadu un pēc tam arī Spāniju, izbeidzot vairākus gadsimtus ilgušo mauru valdīšanu tajā un kristiešu Rekonkistu. Granādas Emirāts kļuva par apvienotās Spānijas daļu.

## Dzīvesgājums
Dzimis Granadas Emirāta valdnieku pilī Alhambrā, emīra Abulhasana Alī dēls.

1482. gadā gāza no troņa savu tēvu un pats ieņēma emīra vietu. Emirāts šai laikā karoja ar kristīgo spāņu Kastīlijas un Leonas Karalisti, kas pārvaldīja lielāko Pireneju pussalas daļu. 1483. gadā spāņi emīru Boabdilu sagūstīja, un varu emirātā atguva viņa tēvs. Tikai 1485. gadā, jau pēc tēva nāves, Boabdils izkļuva no spāņu gūsta. 1487. gadā Boabdils atguva emīra tirulu, bet iekšējās cīņas par varu turpinājās. Tikmēr nozīmīgo pilsētu Malagu bija iekarojuši spāņi, 1489. gadā viņu rokās krita arī Almerija un 1491. gadā sākās galvaspilsētas Granadas aplenkums.

1492. gada 2. janvārī Boabdils padevās un nodeva varu pilsētā kristīgajiem spāņu valdniekiem Kastīlijas Izabellai un Aragonas Ferdinandam. Ar šo notikumu noslēdzās mauru valdīšana Pireneju pussalā un kristiešu Rekonkista, faktiski izveidojās vienota Spānijas valsts.

Pēc padzīšanas no Granadas Boabdils līdz 1494. gadam dzīvoja Spānijā, bet tad pārcēlās uz Fēsu Marokā. Emīra šķiršanās no valdnieku pils Alhambras attēlota literatūrā un mākslas darbos; leģenda vēsta, ka Boabdils, dodoties prom, apstājās tālākājā vietā, no kuras vēl varēja saskatīt Alhambras pili, lai pēdējo reizi aplūkotu savu valsti. Kalnu pāreja, kur tas notika, šodien saucas *Suspiro del Moro*, kas tulkojumā nozīmē "Maura nopūta". Kritis kaujā, cīnoties Fēsas karaspēka vadībā pret Marokas imperatoru 1533. (pēc citiem avotiem 1527.) gadā.

## Atsauces

## Ārējās saites
DFFC

***DFFC*** (***Duoyongtu Feichuan Fanhui Cang***) bija Ķīnas nākamās paaudzes pilotējama nolaižamā aparāta prototips. Tas orbītā tika palaists 2016. gada 25. jūnijā; nākamajā dienā veiksmīgi nolaidās.

Kapsulas augstums ir 2,3 m, diametrs 2,6 m un masa 2600 kg.

*DFFC* tika palaists  12:00 UTC ar nesējraķeti *[[Chang Zheng 7/YZ-1A]]* no Veņčanas pavadoņu palaišanas centra. Kopā ar to orbītā palaisti pavadoņi *[[Aoxiang Zhixing]]*, *[[Aolong 1]]*, *[[Tiange Feixingqi 1]]*, *[[Tiange Feixingqi 2]]* un derīgā krava *[[Tianyuan 1]]*. Šis bija nesējraķetes *[[Chang Zheng 7]]*, kas kļuva par Ķīnas jaudīgāko raķeti, pirmais lidojums un pirmais starts no Veņčanas kosmodroma.

26. jūnijā 07:41 UTC *DFFC* veica nolaišanos Iekšējās Mongolijas autonomajā reģionā.

## Atsauces

## Ārējās saites
* DFFC Gunter Dirk Kreb
Grāvītis

**Grāvītis** var būt:

* Eduards Grāvītis;
* Ernsts Grāvītis;
* Oļģerts Grāvītis;
* Viktors Grāvītis.
MUOS 5

***MUOS 5*** ir ASV militārās mobilo sakaru sistēmas *[[Mobile User Objective System]]* pavadonis. Palaists 2016. gada jūnijā. Dzinējsistēmas kļūmes dēļ pavadonis nav sasniedzis mērķa orbītu.

*MUOS 5* izgatavojis uzņēmums *[[Lockheed Martin]]* ASV Jūras kara flotes uzdevumā. Tas bija pēdējais *MUOS* sērijas kosmiskais aparāts un, ievadīts ģeostacionārajā orbītā, kalpotu kā rezerve.

Pavadonis izgatavots uz modificētas platformas *[[A2100]]* bāzes. Divas 14 m reflektora antenas izgatavojis uzņēmums *[[Harris Corporation|Harris]]*, bet sakaru aparatūru izgatavoja *[[Boeing IDS]]*.

*MUOS 5* tika palaists  14:30 UTC ar nesējraķeti *[[Atlas V/551]]* (lidojums *AV-063*) no Kanaveralas zemesraga Gaisa spēku stacijas starta kompleksa *SLC-41*.

Pavadonim vajadzēja ar saviem dzinējiem sasniegt ģeostacionāro orbītu, bet to neizdevās veikt dzinējsistēmas problēmu dēļ. *MUOS 5* bija palicis ģeostacionārā pārejas orbītā  ×  ar slīpumu 9,8 grādi.

2016. gada 3. novembrī paziņots, ka pavadoni izdevies pārvietot uz derīgu orbītu, izmantojot mazos orbītas korekcijas dzinējus.

## Atsauces

## Ārējās saites
* MUOS Lockheed Martin vietnē
* MUOS 1, 2, 3, 4, 5 Gunter Dirk Krebs
USA-268

***USA-268***, zināms arī kā ***NRO L-37***, ir ASV militārs pavadonis. Tas tika palaists 2016. gada jūnijā Nacionālā izmeklēšanas biroja vajadzībām.

Lai gan kosmiskā aparāta parametri un misijas detaļas oficiāli netiek izpaustas, neatkarīgi eksperti domāja, ka *NRO L-37* ir elektronisko signālu izlūkošanas ģeostacionārās orbītas pavadonis *Orion*.

Pavadonis tika palaists  17:51 UTC ar nesējraķeti *[[Delta IV Heavy]]* no Kanaveralas zemesraga Gaisa spēku stacijas starta laukuma *SLC-37B*.

*USA-268* tika izvietots ģeostacionārā orbītā punktā 104,2° austrumu garuma. Vēlāk pavadonis tika pārvietots uz punktu 110° austrumu garuma.

## Atsauces

## Ārējās saites
* Orion 5, 6, 7, 8, 9, 10, 11, 12 Gunter Dirk Krebs